આંતરરાષ્ટ્રીય સ્તરે વિખ્યાત વૈજ્ઞાનિક આઈન્સ્ટાઈન હોય, કે અમેરિકાના પ્રમુખ બરાક ઓબામા – એમની પત્નીઓનો એમના જીવનમાં અમૂલ્ય ફાળો રહ્યો છે. પત્ની તરીકે પુરુષોનાં જીવનમાં અર્ધાંગિની બનીને સ્ત્રી જે પાત્ર ભજવે છે તે ખરેખર સરાહનીય છે. ભારતના જગવિખ્યાત ક્રિકેટર સચિન તેંડુલકરની પત્ની અંજલીએ આપેલું બલિદાન પણ જગજાહેર છે. વ્યવસાયે તબીબ એવા અંજલીએ પતિના સાથ માટે પોતાનું તબીબી ક્ષેત્ર છોડીને પડછાયાની જેમ સચિનને સતત સાથ આપતા જીવન વ્યતીત કરી રહ્યાં છે. આ ગૌરવવંતુ ઉદાહરણ વિશ્વને સમજાવવા કોઈ શબ્દોની જરૂર નથી. આ સિવાય રોજીંદા જીવનમાં આપણી આસપાસ સ્ત્રીઓના એવા કંઈ કેટલાય ઉદાહરણો છે જેઓ એક પત્ની તરીકે સફળતાપૂર્વક પતિનો સાથ આપી રહી છે.